04/02/2011 | Administración LocalMunicipal
Vilasantar
Aprobación definitiva Ordenanza taxa auga

Normativa: O Pleno municipal, en sesión ordinaria do 10 de novembro de 2010, aprobou a modificación da ordenanza fiscal reguladora da taxa por subministro de auga potable. Unha vez exposto ao público polo prazo de trinta días e sen haberse presentado reclamacións, publícase integramente a Ordenanza fiscal reguladora da Taxa por subministro de auga potable, segundo o establecido no artigo 17.4 do Real decreto lexislativo 2/2004, de 5 de marzo, mediante o que se aproba o texto refundido da lei reguladora das facendas locais. TAXA POR SUBMINISTRO DE AUGA. De acordo co previsto no artigo 20 da Lei 39/1988, do 28 de decembro, reguladora das facendas locais, na nova redacción dada polo artigo 66 da Lei 25/1998, do 31 de xullo, este concello establece a taxa polo subm1histru municipal de auga, que se rexerá pola presente ordenanza. Están obrigados ao pagamento do servicio público regulamentado nesta ordenanza os que se beneficien do servicio municipal de subministro de auga, dende o momento en que se inicie a prestación do servicio.1. Son suxeitos pasivos contribuíntes as persoas físicas ou xurídicas e as entidades ocupantes ou usuarios das fincas do termo municipal beneficiarias do servizo de subministro de auga, calquera que sexa o seu título: propietarios, usufructuarios, habitacionistas ou arrendatarios, incluso en precario.2. En todo caso, terá a consideración de suxeito pasivo substituto do ocupante ou usuario das vivendas ou locais o propietario destes inmobles, quen poderán repercutir, no seu caso, as cotas satisfeitas sobre os respectivos beneficiarios do servicio.1. Responderán solidariamente das obrigacións tributarias do suxeito pasivo, as persoas físicas e xurídicas a que se refiren os artigos 38.1 e 39 da Lei Xeral Tributaria.2. Serán responsables subsidiarios os administradores das sociedades e os síndicos., interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 40 da Lei Xeral Tributaria. Mínimo ata 20 m3 bimestre: 2,52 € De 20 a 40 m3 bimestre: 0,35 €/ m3 A partir de 40 m3 bimestre: 0,55 €/ m3 Conservación contador 0,40 € Conservación acometida 1,00 € Fíxase unha taxa de 45,00 euros pardas novas autorizacións de acometida á rede xeral de abastecemento A obriga de pago desta taxa nace desde o momento en que se inicia a prestación do servizo. A taxa liquidarase bimestralmente salvo que por causa xustificada a Xunta de goberno local decida variar os períodos de liquidación, a decisión será publicada no taboleiro de editos do concello e nos puntos empregados habitualmente polo concello en todas as parroquias. O non pago do recibo significa a renuncia ao servicio. En calquera caso as débedas derivadas da taxa poderán esixirse polo procedemento administrativo de constrinximento, conforme ao Regulamento Xeral de Recadación En todo o relativo á cualificación de infraccións tributarias, así como das sancións que ás mesmas correspondan en cada caso, estarase ó disposto nos artigos 77 e seguintes da Lei Xeral Tributaria. A presente ordenanza entrará en vigor e comezará a aplicarse ó día seguinte da súa publicación no Boletín Oficial da Provincia, permanecendo vixente ata que se acorde a súa modificación ou derrogación expresa. Vilasantar,20 de xaneiro de 2011 A alcaldesa Manuela García Freire